system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pTitus?
assistant
Titus Flavius Vespasianus (n. 30 decembrie 39 – d. 13 septembrie 81) a fost împărat roman în perioada 79-81.

Născut la Roma, fiul lui Vespasian, a fost proclamat în 69 caesar, devenind din 71, în calitate de prefect al pretoriului, coregent al imperiului. S-a remarcat în războiul din Iudeea cucerind în august 70, după un îndelungat asediu, Ierusalimul, centrul răscoalei antiromane a iudeilor. Ponderat, în relații bune cu Senatul, va fi prezentat de tradiția istorică ca unul dintre cei mai buni împărați (Amor et deliciae generis humani).

A sprijinit înflorirea literaturii și artelor, contribuind la îmbogățirea Cetății Eterne cu monumente de o deosebită trăinicie și frumusețe –Flavium amphiteatrum, cel mai mare amfiteatru roman, cu o capacitate de cca. 50.000 de locuri, inaugurat în 80, cunoscut din evul mediu sub denumirea de Colloseum, termele și Arcul lui Titus.
În timpul domniei sale o puternică erupție a Vezuviului acoperă sub un strat de lavă și cenușă trei orașe din Campania –Pompei, Herculaneum și Stabiae (august 79) –calamitate în care își găsesc moartea cca. 15.000 de oameni. Îl urmează la tron fratele său, Domițian, desemnat de Titus la 23 iunie caesar și succesor.

Note

BTS 
 Suetonius -Viața lui Titus 
 De Imperatoribus Romanis Titus

Nașteri în 39
Decese în 81
Împărați romani
Dinastia Flaviilor